การประกอบธุรกิจของสายธุรกิจ

การประกอบธุรกิจของบริษัทฯ มีลักษณะเป็นสายธุรกิจ และเป็นสายผลิตภัณฑ์เดียว

1.  ลักษณะผลิตภัณฑ์และการให้บริการ

บริษัทฯ เป็นผู้ให้บริการครบวงจรในการประกอบผลิตภัณฑ์ประเภทแผงวงจรไฟฟ้าสำเร็จรูป
และผลิตภัณฑ์อิเล็กทรอนิกส์ ที่สามารถรับงานได้ตั้งแต่การผลิตแผงวงจรไฟฟ้าสำเร็จรูป
ไปจนถึงผลิตภัณฑ์อิเล็กทรอนิกส์สำเร็จรูป (Box-Build)
และผลิตภัณฑ์ประเภทงานระบบที่มีความซับซ้อนในการผลิตในระดับสูง (System-Build) ทั้งนี้ ในปี
2552 ผลิตภัณฑ์ที่บริษัทฯ ผลิต สามารถจำแนกตามประเภทของผลิตภัณฑ์ขั้นปลายเป็น 6 ประเภท
ดังนี้

1.  ระบบควบคุมอุตสาหกรรม (Industrial Control) คือ
    วงจรอิเล็กทรอนิกส์ที่ใช้ในการควบคุมระบบที่ใช้ในอุตสาหกรรมทั่วๆไป ได้แก่
    ระบบควบคุมระบบทำความเย็นในเรือขนส่ง (Refrigeration Control for Ship
    Container) ระบบควบคุมเครื่องสูบน้ำ (Water Pump Controller)
    แผงควบคุมระบบอุตสาหกรรม (Industrial Control Module)
    ระบบควบคุมการจ่ายกำลังไฟฟ้า (Low Voltage / Medium Voltage Control) เป็นต้น

2.  ระบบสำนักงาน (Office Automation) ได้แก่ กล้องโทรทัศน์ในวงจรเน็ทเวิร์ค (Camera
    Server) แผงควบคุมเครื่องพิมพ์ในวงจรเน็ทเวิร์ค (Printer Server) เป็นต้น

3.  อุปกรณ์สื่อสารโทรคมนาคม (Telecommunication) ได้แก่
    ตัวขยายสัญญาณและเครื่องขยายที่มีสัญญาณรบกวนต่ำสำหรับสถานีโทรศัพท์เคลื่อนที่ (Low
    noise amplifier for Cellular Phone Base Station) เป็นต้น

4.  อุปกรณ์โสตวีดิทัศน์ที่ใช้ในห้องบันทึกเสียงและระบบห้องประชุมสัมมนา (Professional
    Audio and Video) ซึ่งเป็นเครื่องเสียงที่ใช้เทคโนโลยีของสัญญาณแบบดิจิตอล (Digital
    Signal Processing) ซึ่งเป็นมาตรฐานที่นิยมใช้กันมากในปัจจุบัน

5.  อุปกรณ์อิเล็กทรอนิกส์ยานยนต์ (Automotive Electronic) คือ
    วงจรอิเล็กทรอนิกส์ที่ใช้ในการควบคุมระบบการทำงานต่างๆ ของรถยนต์ ได้แก่
    เครื่องตรวจระบบข้อมูลอิเล็กทรอนิกส์ยานยนต์ (Electronic Scanner) ชุดควบคุมถ่วงล้อ
    (Wheel Balancer) เครื่องควบคุมที่ใช้ในรถเก็บเกี่ยวพืชผลทางเกษตร (Control
    Terminal for Harvesting Machine)

6.  อุปกรณ์เครื่องมือแพทย์ (Medical Laboratory) ได้แก่ อุปกรณ์ตรวจวัดเม็ดเลือด
    อุปกรณ์วัดความดัน และเครื่องมือตรวจวิเคราะห์ธาตุ เป็นต้น

ในการดำเนินธุรกิจของบริษัทฯ มีความคล่องตัวในการให้บริการแก่ลูกค้า ทั้งแบบครบวงจร (Total
Solutions) และแบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ ดังนี้

1.  แบบครบวงจร (Total Solutions)
    การดำเนินการจะครอบคลุมตั้งแต่การร่วมออกแบบผลิตภัณฑ์
    การจัดหาวัตถุดิบทั้งจากภายในประเทศและต่างประเทศ การผลิต
    และการจัดส่งสินค้าให้กับลูกค้า
    การดำเนินการแบบครบวงจรเป็นการดำเนินการที่สร้างมูลค่าเพิ่ม (Value-added)
    ให้กับบริษัทฯ มากที่สุด

2. แบบที่ลูกค้าเป็นผู้จัดหาวัตถุดิบบางส่วนหรือเกือบทั้งหมดให้บริษัทฯ
ในบางกรณีลูกค้าบางรายต้องการใช้ชิ้นส่วนอิเล็กทรอนิกส์บางชิ้น ซึ่งเป็นการออกแบบเฉพาะ
(Proprietary Components) หรือสามารถซื้อวัตถุดิบบางชิ้น ได้ในราคาต่ำกว่าที่บริษัทฯ
จัดหาได้ ลูกค้าจะจัดส่งวัตถุดิบชิ้นนั้นให้กับบริษัทฯ

  สิทธิประโยชน์จากการส่งเสริมการลงทุน

  บริษัทฯ ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
  ตั้งแต่ปี 2528 และยังมีผลบังคับใช้อยู่ในปัจจุบัน
  โดยสิทธิประโยชน์และเงื่อนไขในการได้รับการส่งเสริมการลงทุนมีใจความสำคัญดังต่อไปนี้

+------+------------+-----------+------------+-----------+-----------+
|      | บัตร        | บัตรส      | บัตร        | บัตรส      | บัตรส      |
|      | ส่งเสริมเลขที่ | ่งเสริมเลขที่ | ส่งเสริมเลขที่ | ่งเสริมเลขที่ | ่งเสริมเลขที่ |
|      | 110        | 1554/2539 | 10         | 106       | 168       |
|      | 6/สอ./2528 |           | 69(2)/2547 | 5(2)/2550 | 6(2)/2550 |
|      |            | และบัตรส่งเ | (          | (โ        | (โ        |
|      | และ        | สริมเพิ่มเติม | โรงงานแห่งที่ | รงงานแห่งที่ | รงงานแห่งที่ |
|      | บัตรส่ง      |           | 2)         | 1)        | 2)        |
|      | เสริมเพิ่มเติม | ที่เกี่ยวข้อง  |            |           |           |
|      | ที่เกี่ยวข้อง   | (โ        |            |           |           |
|      | (          | รงงานแห่งที่ |            |           |           |
|      | โรงงานแห่งที่ | 1)        |            |           |           |
|      | 1)         |           |            |           |           |
+======+============+===========+============+===========+===========+
| ส    | ได้รับ       | ได        | ได้รับยกเว   | ได        | ได        |
| ิทธิแล | ยกเว้นอากรข | ้รับยกเว้นอา | ้นอากรขาเข้า | ้รับยกเว้นอา | ้รับยกเว้นอา |
| ะประ | าเข้าและค้ำป | กรขาเข้าแล | และค้ำประกัน | กรขาเข้าแล | กรขาเข้าแล |
| โยชน์ | ระกันภาษีมูลค | ะค้ำประกันภ | ภาษีมูลค่าเพิ่ม | ะค้ำประกันภ | ะค้ำประกันภ |
|      | ่าเพิ่มตลอดระ | าษีมูลค่าเพิ่ม |            | าษีมูลค่าเพิ่ม | าษีมูลค่าเพิ่ม |
| 1.   | ยะเวลาที่ได้ร |           | จนถึงวันที่ 19 |           |           |
| วัตถุด | ับการส่งเสริม | จนถึงวันที่   | ก.ค. 2554  | จนถึงวันที่   | จนถึงวันที่   |
| ิบและ | หากยังสาม   | 31 ธ.ค.   |            | 23 เมษายน | 29 ส.ค.   |
|      | ารถดำรงเงื่อ | 2554      |            | 2554      | 2553      |
| วัสดุจ | นไขที่กำหนดใ |           |            |           |           |
| ำเป็น | นบัตรส่งเสริม |           |            |           |           |
| ⁽¹⁾  |            |           |            |           |           |
+------+------------+-----------+------------+-----------+-----------+
| 2.   | ได้รับยกเว   | ไ         | ได้รับยกเว   | ไ         | ไ         |
| เครื่อ | ้นอากรขาเข้า | ด้รับยกเว้นอ | ้นอากรขาเข้า | ด้รับยกเว้นอ | ด้รับยกเว้นอ |
| งจักร | และค้ำประกัน | ากรขาเข้าแ | และค้ำประกัน | ากรขาเข้าแ | ากรขาเข้าแ |
|      | ภาษีมูลค่าเพิ่ม | ละค้ำประกัน | ภาษีมูลค่าเพิ่ม | ละค้ำประกัน | ละค้ำประกัน |
| และอ | ตลอดระ     | ภาษีมูลค่าเพ |            | ภาษีมูลค่าเพ | ภาษีมูลค่าเพ |
| ุปกรณ์ | ยะเวลาที่ได้ร | ิ่มตลอดระยะ | จนถึงวันที่ 23 | ิ่มตลอดระยะ | ิ่มตลอดระยะ |
| ⁽²⁾  | ับการส่งเสริม | เวลาที่ได้รับ | ก.ค. 2552  | เวลาที่ได้รับ | เวลาที่ได้รับ |
|      | (เ         | การส่งเสริม |            | การส่งเสริม | การส่งเสริม |
|      | ฉพาะอุปกรณ์) |           |            |           |           |
+------+------------+-----------+------------+-----------+-----------+
| 3.   | หมดอายุแล้ว  | ไม        | ได้รับยกเว้นภ | ได้ร       | ได้ร       |
| ภาษีเ |            | ่ได้รับยกเว้น | าษีเงินได้นิติบ | ับยกเว้นภาษ | ับยกเว้นภาษ |
| งินได้ |            |           | ุคคลเป็นเวลา | ีเงินได้นิติบุค | ีเงินได้นิติบุค |
| นิต   |            |           | 3 ปี        | คลเป็นเวลา | คลเป็นเวลา |
| ิบุคคล |            |           | มีมูลค่าไม่เกิน | 5 ปี       | 5 ปี       |
|      |            |           | 4          | ม         | ม         |
|      |            |           | 60,331,000 | ีมูลค่าไม่เกิน | ีมูลค่าไม่เกิน |
|      |            |           | บาท        | 200       | 400       |
|      |            |           |            | ล้านบาท    | ล้านบาท    |
|      |            |           | หมดอายุ 7   |           |           |
|      |            |           | ต.ค. 2550  | (เร       | (เร       |
|      |            |           |            | ิ่มใช้สิทธิ์วันที่ | ิ่มใช้สิทธิ์วันที่ |
|      |            |           |            | 14        | 18 ต.ค.   |
|      |            |           |            | พฤษภาคม   | 2550)     |
|      |            |           |            | 2551)     |           |
+------+------------+-----------+------------+-----------+-----------+
| เงื่อ  | 1.  ชิ้นส่วน  | 1.  ผลิตภ  | 1          | 1.        | 1.        |
| นไขท | อิเล็กทรอนิกส์ | ัณฑ์อิเล็กทรอ | .  Printed | Printed   | Printed   |
| ี่สำคัญ |     (เฉพาะ | นิกส์สำเร็จร |            | Circuit   | Circuit   |
|      |     Watch  | ูปและชิ้นส่วน |    Circuit | Board     | Board     |
| 1.   |     PCB,   |     เช่น   |     Board  | Assembly  | Assembly  |
| ช    |     PCB    |     Panel |            | (PCBA)    | (PCBA)    |
| นิดผล |            |           |   Assembly |           |           |
| ิตภัณฑ์ |  Assembly, |    Meter, |     (PCBA) | 2.        | 2.        |
|      |     FR 4   |           |            | E         | E         |
|      |     Chip   |    Charge | 2.         | lectronic | lectronic |
|      |            |           | Electronic | Products  | Products  |
|      |    Carrier |  Counter, |            |           |           |
|      |     และ    |           |   Products |           |           |
|      |     Tr     | Telephone |            |           |           |
|      | ansponder) |     เป็นต้น |            |           |           |
|      |            |           |            |           |           |
|      | 2.         |           |            |           |           |
|      | เครื่องนาฬิกา |           |            |           |           |
|      | อิเล็กทรอนิกส์ |           |            |           |           |
+------+------------+-----------+------------+-----------+-----------+
| 2.   | ประมาณ     | ประมาณ    | ประมาณ     | ประมาณ    | ประมาณ 8  |
| ขนาด | 23.4       |           |            | 4.4       | ล้านชิ้นต่อปี  |
| ของก | ล้านชิ้นต่อปี   | 1         | 68,573,000 | ล้านชิ้นต่อปี  |           |
| ิจการ | สำหรับผลิต   | 6,457,150 | ชิ้นต่อปี      |           |           |
|      | ภัณฑ์ประเภทที่ | เครื่องต่อปี  |            |           |           |
| มีก   | 1          |           |            |           |           |
| ำลังผ | และประมาณ  |           |            |           |           |
| ลิตต่อ | 6 ล้านชุดต่อปี |           |            |           |           |
| ปีดังนี้ | สำหรับผลิต   |           |            |           |           |
|      | ภัณฑ์ประเภทที่ |           |            |           |           |
|      | 2          |           |            |           |           |
+------+------------+-----------+------------+-----------+-----------+
| 3.   | เฉพาะวัต    | เฉพาะวัตถ  | เฉพาะวัต    | เฉพาะวัตถุด | เฉพาะวัตถุด |
| ส    | ถุดิบและวัสดุจ | ุดิบและวัสดุจ | ถุดิบและวัสดุจ | ิบและวัสดุจำ | ิบและวัสดุจำ |
| ัดส่วน | ำเป็นที่นำเข้า | ำเป็นที่นำเข | ำเป็นที่นำเข้า | เป็นที่นำเข้า | เป็นที่นำเข้า |
| การส | และได้รับ    | ้าและได้รับส | และได้รับ    | และได้รับส  | และได้รับส  |
| ่งออก | สิทธิประโยชน์ | ิทธิประโยชน์ | สิทธิประโยชน์ | ิทธิประโยชน์ | ิทธิประโยชน์ |
| สินค้า | จะ         | จะต้องใช้ใ  | จะต้องใ     | จะต้องใช้ใ  | จะต้องใช้ใ  |
|      | ต้องใช้ในการ | นการผลิตเพ | ช้ในการผลิตเ | นการผลิตเพ | นการผลิตเพ |
|      | ผลิตเ       | ื่อการส่งออก | พื่อการส่งออก | ื่อการส่งออก | ื่อการส่งออก |
|      | พื่อการส่งออก |           |            |           |           |
+------+------------+-----------+------------+-----------+-----------+

  หมายเหตุ: (1)
  สิทธิประโยชน์ในการยกเว้นอากรขาเข้าและค้ำประกันภาษีมูลค่าเพิ่มในการนำเข้าวัตถุดิบและเครื่องจักรจากบัตรส่งเสริมนี้จะต้องมีการต่ออายุสิทธิประโยชน์ครั้งละ
  1-2 ปี

(2) สิทธิประโยชน์สำหรับการนำเข้าเครื่องจักรและอุปกรณ์ต้องมีการขอต่ออายุเป็นคราวๆ

    1.  กลยุทธ์การตลาด และการแข่งขัน

        1.  การตลาด

ลูกค้าของบริษัท

ลูกค้าของบริษัท ทั้งที่เป็นเจ้าของผลิตภัณฑ์ต้นแบบ และที่เป็นผู้รับจ้างออกแบบผลิตภัณฑ์อิเล็กทรอนิกส์
มีความสัมพันธ์อันดีกับบริษัทฯ มาเป็นเวลานาน
ส่วนใหญ่เป็นลูกค้าขนาดกลางและเป็นเจ้าของผลิตภัณฑ์ซึ่งมีชื่อเสียงเป็นที่ยอมรับในตลาดโลก
ที่อยู่ในประเทศแถบสแกนดิเนเวียเป็นหลัก
รองลงมาได้แก่ลูกค้าในกลุ่มที่มีบริษัทในเครือหลายประเทศ (Global Account)
ซึ่งการมีลูกค้ากลุ่มนี้ในสัดส่วนที่สูงจะช่วยลดความเสี่ยงที่เกิดจากความผันผวนของเศรษฐกิจโลกได้
เพราะว่าบริษัทในเครือของแต่ละประเทศนั้นจะมีคำสั่งซื้อที่แยกออกจากกัน
ซึ่งถ้าหากคำสั่งซื้อจากบริษัทในประเทศใดประเทศหนึ่งลดลงไป
เนื่องจากเศรษฐกิจของประเทศนั้นหดตัว บริษัทฯ
ก็จะยังมีคำสั่งซื้อจากบริษัทในเครือที่อยู่ในประเทศอื่นอยู่

บริษัทฯ มีรายได้และสัดส่วนการขายให้กลุ่มลูกค้าในประเทศต่างๆ ดังนี้

+--------------------+-----+----+-----+-----+-----+-----+-----+----+
| รา                 | 2   |    | 2   |     | 2   |     | 2   |    |
| ยได้จากการขายแบ่งตาม | 549 |    | 550 |     | 551 |     | 552 |    |
|                    |     |    |     |     |     |     |     |    |
| กลุ่มลูกค้า            | (   |    | (   |     | (   |     | (   |    |
|                    | งบก |    | งบก |     | งบก |     | งบก |    |
|                    | ารเ |    | ารเ |     | ารเ |     | ารเ |    |
|                    | งินร |    | งินร |     | งินร |     | งินร |    |
|                    | วม) |    | วม) |     | วม) |     | วม) |    |
+--------------------+-----+----+-----+-----+-----+-----+-----+----+
|                    | ล้าน | ร  | ล้าน | ร้อ  | ล้าน | ร้อ  | ล้าน | ร  |
|                    | บาท | ้อย | บาท | ยละ | บาท | ยละ | บาท | ้อย |
|                    |     | ละ |     |     |     |     |     | ละ |
+--------------------+-----+----+-----+-----+-----+-----+-----+----+
| กลุ่มตลาดสแกนดิเนเวีย  | 2,  | 46 | 2,  | 5   | 3,  | 5   | 3,  | 58 |
|                    | 391 | .8 | 977 | 1.1 | 853 | 3.9 | 795 | .5 |
+--------------------+-----+----+-----+-----+-----+-----+-----+----+
| กลุ่มตลาดสหรัฐอเมริกา  | 364 | 7  | 341 | 5.9 | 387 | 5.4 | 327 | 5  |
|                    |     | .1 |     |     |     |     |     | .0 |
+--------------------+-----+----+-----+-----+-----+-----+-----+----+
| กลุ่มตลาดยุโรป        | 200 | 3  | 225 | 3.9 | 264 | 3.7 | 254 | 3  |
|                    |     | .9 |     |     |     |     |     | .9 |
+--------------------+-----+----+-----+-----+-----+-----+-----+----+
| กลุ่มที่มีบร            | 1,  | 35 | 1,  | 34  | 2,  | 3   | 1,  | 29 |
| ิษัทในเครือหลายประเทศ | 829 | .8 | 978 |     | 326 | 2.6 | 936 | .9 |
+--------------------+-----+----+-----+-----+-----+-----+-----+----+
| รวมตลาดต่างประเทศ   | 4,  | 93 | 5,  | 9   | 6,  | 9   | 6,  | 97 |
|                    | 783 | .7 | 521 | 4.9 | 830 | 5.6 | 313 | .3 |
+--------------------+-----+----+-----+-----+-----+-----+-----+----+
| ตลาด               | 321 | 6  | 299 | 5.1 | 313 | 4.4 | 173 | 2  |
| ในประเทศและตลาดอื่นๆ |     | .3 |     |     |     |     |     | .7 |
+--------------------+-----+----+-----+-----+-----+-----+-----+----+
| รว                 | 5,  | 1  | 5,  | 10  | 7,  | 10  | 6,  | 1  |
| มรายได้จากการขาย⁽¹⁾ | 104 | 00 | 820 | 0.0 | 143 | 0.0 | 486 | 00 |
|                    |     |    |     |     |     |     |     | .0 |
+--------------------+-----+----+-----+-----+-----+-----+-----+----+

หมายเหตุ: (1) ไม่รวมรายได้จากการขายอื่น

การจำหน่ายและช่องทางการจำหน่าย

ปี 2552 บริษัทฯ จำหน่ายผลิตภัณฑ์โดยตรงให้แก่ลูกค้าในต่างประเทศประมาณร้อยละ 100
สำหรับช่องทางการจำหน่าย บริษัทฯ มีการให้ข้อมูลเบื้องต้นเกี่ยวกับบริษัทฯ และผลิตภัณฑ์ที่บริษัทฯ
ผลิตผ่านทางเว็บไซต์ของบริษัทฯ
รวมทั้งดำเนินการจำหน่ายโดยตรงจากหน่วยงานด้านการตลาดของบริษัทฯ
และสำนักงานขายของบริษัทฯ ในประเทศเดนมาร์ก จีน และสิงคโปร์ ทั้งนี้
การติดต่อลูกค้าจะมีทั้งกรณีที่ลูกค้าติดต่อเข้ามาโดยตรงจากการแนะนำของลูกค้าเก่า
หรือจากการที่ลูกค้าไปพบข้อมูลบริษัทฯ ในเว็บไซด์ของบริษัทฯ
หรือโดยหน่วยงานด้านการตลาดหรือสำนักงานขายเป็นผู้ไปติดต่อลูกค้า

2.  การแข่งขัน

บริษัทฯ ใช้กลยุทธ์การแข่งขัน ที่ครอบคลุมทั้งในด้านการดำเนินงาน การผลิต ผลิตภัณฑ์
และคุณภาพมาตรฐาน ดังนี้

การดำเนินงาน

บริษัทฯ เน้นความคล่องตัวในการให้บริการที่ครบวงจรแก่ลูกค้า
ซึ่งสามารถรองรับความต้องการของลูกค้าที่ต้องการให้บริษัทฯ เป็นผู้จัดหาวัตถุดิบให้
และมีทีมงานที่มีความรู้ความเชี่ยวชาญเพื่อให้บริการปรับปรุงแผงวงจรไฟฟ้าอิเล็กทรอนิกส์ก่อนการดำเนินการผลิตจริงแก่ลูกค้าเพื่อลดต้นทุนการผลิตสำหรับลูกค้า
และเพิ่มประสิทธิภาพการผลิตให้แก่บริษัทฯ นอกจากนี้ บริษัทฯ
ยังมีความสามารถในการออกแบบอุปกรณ์ตรวจสอบเพื่อใช้ในการทดสอบผลิตภัณฑ์ที่ประกอบเสร็จเรียบร้อยแล้วตามความต้องการของลูกค้าก่อนส่งมอบสินค้าให้แก่ลูกค้าเพื่อให้ลูกค้ามั่นใจในคุณภาพและประสิทธิภาพของสินค้าที่บริษัทฯ
เป็นผู้ผลิต

นอกจากนี้บริษัทฯ ยังได้จัดตั้งทีมพัฒนาผลิตภัณฑ์ใหม่
เพื่อพัฒนาผลิตภัณฑ์ร่วมกับลูกค้าเพื่อให้บริการเกี่ยวกับสินค้าต้นแบบ (quick turn service)
แก่ลูกค้า, ซึ่งทำให้บริษัทฯ
ได้เปรียบคู่แข่งทั้งในด้านเวลาการเข้าสู่ตลาดและการออกแบบจากจุดเริ่มต้นวงจรชีวิตผลิตภัณฑ์

การผลิต

บริษัทฯ
มีการเพิ่มกำลังการผลิตอย่างเหมาะสมควบคู่ไปกับการพัฒนาคุณภาพและความสามารถในการผลิต
เพื่อรองรับความต้องการของลูกค้าที่เพิ่มขึ้นอย่างต่อเนื่อง
รองรับกับงานที่มีความซับซ้อนในการผลิตระดับสูง (System-Build)
และเพื่อให้ทันกับเทคโนโลยีที่เปลี่ยนแปลงไป โดยในปี 2552
บริษัทได้ทำการปรับเปลี่ยนพื้นที่การผลิตเพื่อให้เกิดความเหมาะสมมากยิ่งขึ้นทั้งที่โรงงานแห่งที่ 1
(แจ้งวัฒนะ) และ แห่งที่ 2 (สวนอุตสาหกรรมบางกะดี) นอกจากนี้แล้ว
บริษัทยังได้ทำการติดตั้งเครื่อง X-ray และ Coating ที่โรงงานแห่งที่ 2 เพิ่มเติม
ซึ่งเป็นระบบที่มีเทคโนโลยีทันสมัยและช่วยเพิ่มประสิทธิภาพในกระบวนการผลิต

ผลิตภัณฑ์

บริษัทฯ จะเน้นผลิตผลิตภัณฑ์ที่มีมูลค่าส่วนเพิ่มสูงได้แก่ ผลิตภัณฑ์ประเภทระบบควบคุมอุตสาหกรรม
และระบบสำนักงาน โดยเฉพาะอย่างยิ่งผลิตภัณฑ์ที่มีมูลค่าเพิ่มด้านแรงงานสูง
กล่าวคือผลิตภัณฑ์ที่ต้องใช้การประกอบด้วยแรงงานคนและยังต้องใช้เทคโนโลยีขั้นสูงประกอบในการผลิต
ผลิตภัณฑ์ที่มีวงจรอายุของสินค้ายาว บริษัทฯ ไม่มุ่งเน้นผลิตผลิตภัณฑ์สินค้าอุปโภค
และผลิตภัณฑ์ประเภทโทรศัพท์เคลื่อนที่
ซึ่งมีมูลค่าส่วนเพิ่มต่ำและมีการเปลี่ยนแปลงรูปแบบของผลิตภัณฑ์อยู่ตลอดเวลา ทั้งนี้
ผลิตภัณฑ์ประเภทที่มีมูลค่าส่วนเพิ่มสูงดังกล่าวจะมีความหลากหลายของผลิตภัณฑ์สูง
แต่ว่าจะมีคำสั่งซื้อในแต่ละครั้งไม่มาก ซึ่งผู้ผลิตในธุรกิจเดียวกันที่มีขนาดใหญ่กว่าบริษัทฯ
จะไม่นิยมผลิตผลิตภัณฑ์ในลักษณะนี้ เนื่องจากการผลิตในปริมาณน้อยจะไม่คุ้มกับต้นทุนในการผลิต
สำหรับผู้ผลิตที่มีขนาดใกล้เคียงกันหรือเล็กกว่าบริษัทฯ
จะไม่มีความเชี่ยวชาญในการบริหารจัดการด้านวัตถุดิบ
และเทคโนโลยีหรือประสบการณ์ด้านการผลิตเทียบเท่ากับบริษัทฯ

คุณภาพและมาตรฐาน

บริษัทฯ
ให้ความสำคัญด้านคุณภาพสิ่งแวดล้อมและการปรับปรุงอย่างต่อเนื่องจนได้รับการรับรองมาตรฐานสากลจากสถาบันต่างๆ
ที่มีชื่อเสียงเป็นที่ยอมรับในระดับนานาชาติ ซึ่งเป็นการสร้างโอกาสทางการตลาดให้แก่บริษัทฯ
เป็นอย่างมาก โดยบริษัทฯ
ได้รับการรับรองระบบบริหารคุณภาพและระบบการจัดการสิ่งแวดล้อมตามรายละเอียดดังนี้

+------+---------------------------------------------------------------+
| ปี    | ได้รับการรับรองมาตรฐานคุณภาพขององค์กรการผลิต ISO 9002:1994 โดย      |
| 2538 | TRADA                                                         |
+------+---------------------------------------------------------------+
| ปี    | ได้รับการรับรองมาตรฐานคุณภาพขององค์กรการผลิต ISO 9002:1994 โดย QSU  |
| 2542 |                                                               |
+------+---------------------------------------------------------------+
| ปี    | ได้รับการรับรองระบบการจัดการสิ่งแวดล้อมตามมาตรฐานสากล ISO 14001:1996 |
| 2545 | Environmental Management System                               |
|      | จากสถาบันตรวจสอบและรับรองมาตรฐานคุณภาพ AJA Registrars            |
|      |                                                               |
|      | ได้รับการรับรองมาตรฐานคุณภาพ                                      |
|      | สำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS 16949:2002 |
|      | ซึ่งเป็นมาตรฐานคุณภาพที่กำหนดโดยกลุ่มอุตสาหกรรมยานยนต์และเป็นมาตรฐานรับร  |
|      | องคุณภาพขององค์กรสูงสุดในปัจจุบันจากสถาบันตรวจสอบและรับรองมาตรฐานคุณภาพ |
|      | TUV Rheinland Thailand Ltd.                                   |
|      | โดยมีรายละเอียดมาตรฐานบางส่วนนำมาจากมาตรฐานของ ISO 9001:2000     |
|      | เป็นพื้นฐาน ทั้งนี้ บริษัทฯ ได้รับการรับรองระบบบริหารคุณภาพสำหรับองค์กรการผลิต |
|      | ISO 9001:2000 เป็นการต่อเนื่องจากมาตรฐานคุณภาพขององค์กร ISO         |
|      | 9002:1994 ที่ได้รับในปี 2538                                       |
+------+---------------------------------------------------------------+
| ปี    | ผ่านการทดสอบขั้นต้นในมาตรฐานคุณภาพขององค์กรการผลิต ISO 13485:2002    |
| 2546 | สำหรับผลิตภัณฑ์ทางด้านการแพทย์ ซึ่งเป็นการเตรียมความพร้อมของบริษัทฯ        |
|      | สำหรับโอกาสในการเข้าสู่กลุ่มลูกค้าประเภทผลิตภัณฑ์ทางการแพทย์              |
+------+---------------------------------------------------------------+
| ปี    | ขยายการครอบคลุมระบบบริหารคุณภาพ ISO 9001:2000 และ                |
| 2548 | ระบบสำหรับองค์กรที่ผลิตชิ้นส่วนสำหรับผลิตและซ่อมบำรุงยานยนต์ ISO/TS        |
|      | 16949:2002 ไปยังโรงงาน 2 จนได้รับการรับรองครอบคลุมทั้งระบบจากสถาบัน   |
|      | TUV Rheinland Thailand Ltd.                                   |
|      |                                                               |
|      | ได้รับการรับรองระบบการจัดการสิ่งแวดล้อมตามมาตรฐาน ISO 14001:2004     |
|      | Environmental Management System (New Version)                 |
|      | ซึ่งปรับปรุงต่อเนื่องจากมาตรฐาน ISO 14001:1996 ที่ได้รับในปี 2545         |
|      | จากสถาบัน AJA Registrars                                       |
+------+---------------------------------------------------------------+
| ปี    | ผ่านการตรวจติดตามคุณภาพ ISO 9001:2000, ISO/TS 16949:2002, ISO    |
| 2549 | 14001:2004 ทุกระบบ                                             |
|      | และได้รับการยืนยันถึงประสิทธิภาพในการปรับปรุงอย่างต่อเนื่อง (Surveillance  |
|      | Audit)                                                        |
|      |                                                               |
|      | ได้รับการรับรองมาตรฐานสากลระบบบริหารคุณภาพ ISO 9001:2000 Quality   |
|      | Management System ของโรงงานที่เทียนจิน ประเทศจีน                   |
|      | จากสถาบันตรวจสอบและรับรองมาตรฐานคุณภาพ TUV Rheinland Thailand    |
|      | Ltd.                                                          |
+------+---------------------------------------------------------------+
| ปี    | ผ่านการตรวจติดตามคุณภาพ ISO 9001:2000, ISO/TS 16949:2002, ISO    |
| 2550 | 14001:2004 ทุกระบบ                                             |
|      | และได้รับการยืนยันถึงประสิทธิภาพในการปรับปรุงอย่างต่อเนื่อง (Surveillance  |
|      | Audit)                                                        |
|      |                                                               |
|      | ได้รับการรับรองระบบบริหารคุณภาพ ISO 9001:2000 สำหรับโรงานในประเทศจีน |
|      | รวมทั้งการขยายขอบข่ายการรับร                                      |
|      | องผลิตภัณฑ์จากแผงวงจรไฟฟ้าเป็นแผงวงจรไฟฟ้าและผลิตภัณฑ์อิเลคทรอนิกส์พร้อมใช้ |
|      |                                                               |
|      | โรงงานที่เทียนจิน ประเทศจีน                                        |
|      | ผ่านการทดสอบขั้นต้นในระบบการจัดการสิ่งแวดล้อมตามมาตรฐาน ISO           |
|      | 14001:2004 Environmental Management System                    |
|      | จากหน่วยงานรับรองในประเทศจีน                                     |
+------+---------------------------------------------------------------+
| ปี    | ความสำเร็จอีกก้าวหนึ่งของการปรับปรุงอย่างต่อเนื่อง ของบริษัทฯ              |
| 2551 | คือการจัดทำระบบการควบคุมเอกสารใหม่ ให้เป็นแบบ On Line Document      |
|      | Controlling ที่มีประสิทธิภาพในการออกเอกสาร การแก้ไข                 |
|      | และการอนุมัติอย่างเป็นระบบโดยใช้เวลาในการดำเนินการ การติดตาม          |
|      | และการควบคุมที่ดีกว่าเดิม ระบบนี้เรียกว่า DocMASTER System              |
|      | ที่สามารถนำมาใช้ได้ทั้งโรงงาน SVI ในประเทศไทยและประเทศจีน            |
|      | บนฐานข้อมูลเอกสารหลักเดียวกัน                                      |
|      | ระบบนี้สร้างความพึงพอใจให้กับลูกค้าทั้งภายในและภายนอกบริษัท               |
|      | การควบคุมอกสารที่ใช้ระบบนี้ เป็นที่ยอมรับตามมาตรฐานสากลทุกระบบได้แก่ ISO   |
|      | 9001:2000, ISO/TS 16949:2002 และ ISO 14001:2004               |
+------+---------------------------------------------------------------+
| ปี    | ได้รับการรับรองมาตรฐานสากลระบบการบริหารงานคุณภาพ ISO 9001:2008 และ |
| 2552 | ISO/TS 16949:2009 ซึ่งเป็นระบบที่ได้รับการปรับข้อกำหนดเมื่อปี 2008 และ    |
|      | 2009 จากสถาบันตรวจสอบและรับรองมาตรฐานคุณภาพ TUV Rheinland        |
|      | Thailand Ltd.                                                 |
|      |                                                               |
|      | ได้รับการรับรองมาตรฐานสากลระบบการบริหารงานคุณภาพ ISO 13485         |
|      | ซึ่งเป็นระบบการบริหารคุณภาพ ผลิตภัณฑ์อุปกรณ์และเครื่องมือทางการแพทย์        |
|      | จากสถาบันตรวจสอบและรับรองมาตรฐานคุณภาพ British Standard          |
|      | Institution of Thailand                                       |
+------+---------------------------------------------------------------+

3.  สภาพการแข่งขันภายในอุตสาหกรรม

อุตสาหกรรมการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
เป็นอุตสาหกรรมสนับสนุนอุตสาหกรรมสินค้าอิเล็กทรอนิกส์ ดังนั้น การดำเนินธุรกิจของบริษัทฯ
จึงขึ้นอยู่กับอุตสาหกรรมอิเล็กทรอนิกส์เป็นหลัก
ซึ่งขึ้นอยู่กับสภาวะเศรษฐกิจโลกและความต้องการใช้เทคโนโลยีในทุกรูปแบบ
สำหรับในประเทศไทยการประกอบผลิตภัณฑ์ประเภทแผงวงจรไฟฟ้าอิเล็กทรอนิกส์
และการผลิตผลิตภัณฑ์อิเล็กทรอนิกส์ส่วนใหญ่ผลิตเพื่อส่งออก โดยมูลค่าการส่งออกมีแนวโน้มสูงขึ้นทุกปี
ในช่วงหลายปีที่ผ่านมา ยกเว้นในปี 2552 ซึ่งมีผลกระทบมาจากสภาวะเศรษฐกิจโลก

อย่างไรก็ตามสินค้าอิเล็กทรอนิกส์ประเภทระบบควบคุมอุตสาหกรรม (Industrial Control)
ที่บริษัทฯ ทำการผลิตนั้น โดยทั่วไปมีความผันแปรตามภาวะเศรษฐกิจไม่มากนัก
เนื่องจากมีความต้องการของผลิตภัณฑ์จากอุตสาหกรรมหลายๆ ประเภท
เมื่ออุตสาหกรรมใดอุตสาหกรรมหนึ่งเกิดการชะลอตัว บริษัทฯ
ก็สามารถหาผลิตภัณฑ์ในหมวดอุตสาหกรรมอื่นมาทดแทนได้ นอกจากนี้
การแข่งขันทางด้านราคาของผลิตภัณฑ์ประเภทนี้จะไม่รุนแรงมากนัก
เนื่องจากเจ้าของผลิตภัณฑ์จะพิจารณาคุณภาพในการผลิตเป็นปัจจัยหลักในการคัดเลือกผู้ให้บริการผลิต

ศักยภาพในการแข่งขันของบริษัท

คู่แข่งสำคัญของบริษัทฯ ในตลาดยุโรปและตลาดสแกนดิเนเวีย ได้แก่
ผู้ประกอบการจากประเทศสหรัฐอเมริกา จีน และมาเลเชีย ในตลาดสหรัฐอเมริกาได้แก่
ผู้ประกอบการจากประเทศเกาหลีใต้ เม็กซิโก มาเลเชีย และภายในประเทศสหรัฐอเมริกาเอง
หากเปรียบเทียบศักยภาพในด้านการแข่งขัน อาจกล่าวได้ว่าบริษัทฯ
มีศักยภาพใกล้เคียงกับผู้ประกอบการจากเขตเอเชียตะวันออกเฉียงใต้ด้วยกัน
แต่หากเปรียบเทียบกับผู้ประกอบการจากประเทศสหรัฐอเมริกาและยุโรปแล้ว บริษัทฯ
จะมีศักยภาพการแข่งขันสูงในด้านต้นทุนการผลิต และถ้าเปรียบเทียบกับผู้ประกอบการจากประเทศจีน
บริษัทฯ จะมีข้อได้เปรียบในเรื่องคุณภาพและการบริการด้านการออกแบบที่ดีกว่า
เนื่องจากมีการพัฒนาความรู้ด้านการพัฒนาผลิตภัณฑ์มาเป็นระยะเวลาพอสมควร

หากพิจารณาคู่แข่งหลักของบริษัทฯ ปัจจุบันมีจำนวน 5 ราย โดยจากประเทศเดนมาร์ก และ
มาเลเซีย อย่างละ 1 รายและจากประเทศไทยจำนวน 3 ราย
โดยสองในสามรายในประเทศไทยเป็นคู่แข่งที่มีบริษัทแม่เป็นบริษัทต่างประเทศ

แนวโน้มภาวะอุตสาหกรรมและสภาพการแข่งขันในอนาคต

อุตสาหกรรมการรับจ้างผลิตชิ้นส่วนอิเล็กทรอนิกส์ (Electronics Manufacturing
Services - EMS) นั้น จะมีการเติบโตอย่างต่อเนื่อง โดยที่กลุ่มผลิตภัณฑ์ระบบควบคุมอุตสาหกรรม
และ กลุ่มผลิตภัณฑ์อุปกรณ์เครื่องมือทางการแพทย์จะเป็นกลุ่มที่ทำกำไรได้สูง

2.  การจัดหาผลิตภัณฑ์

    1.  การผลิต

บริษัทฯ จะทำการผลิตผลิตภัณฑ์ให้กับลูกค้าตามคำสั่งผลิตของลูกค้า
โดยมีทีมงานด้านวิศวกรรมที่มีความรู้ความเชี่ยวชาญในการให้บริการปรับปรุงแผงวงจรไฟฟ้าอิเล็กทรอนิกส์ก่อนการดำเนินการผลิตจริงแก่ลูกค้า
เพื่อลดต้นทุนการผลิตสำหรับลูกค้ารวมทั้งเพิ่มประสิทธิภาพการผลิตให้แก่บริษัทฯ นอกจากนี้บริษัทฯ
ยังมีความสามารถในการออกแบบอุปกรณ์ตรวจสอบ
เพื่อใช้ในการทดสอบผลิตภัณฑ์ที่ประกอบเสร็จเรียบร้อยแล้วตามความต้องการของลูกค้า
ก่อนส่งมอบสินค้าให้แก่ลูกค้า

บริษัทฯ ใช้เทคโนโลยีในการผลิต 3 ประเภท ซึ่งครอบคลุมการผลิตผลิตภัณฑ์ให้แก่ลูกค้าได้ครบถ้วน
ดังนี้

1.  เทคโนโลยีแบบ SMT (Surface Mounted Technology) เป็นเทคโนโลยีที่บริษัทฯ
    ใช้ในการผลิตมากที่สุด เป็นการเชื่อมต่อวงจรไฟฟ้าของอุปกรณ์สาร กึ่งตัวนำและอุปกรณ์อื่นๆ
    ลงบนผิวหน้าของแผงวงจรพิมพ์ (PCB) ซึ่งมีประโยชน์ทั้งทางด้านการออกแบบและการผลิต
    สามารถประหยัดพื้นที่ในการประกอบชิ้นส่วนอิเล็กทรอนิกส์บนแผงวงจรพิมพ์ เทคโนโลยีในกลุ่ม
    SMT มักถูกอ้างอิงรวมครอบคลุมถึงเทคโนโลยีแบบ BGA (Ball Grid Array) ด้วย
    เนื่องจากเทคโนโลยีแบบ BGA
    จะเป็นเทคโนโลยีในการประกอบชิ้นส่วนอิเล็กทรอนิกส์ลงบนพื้นผิวแผงวงจรเช่นกัน
    เพียงแต่จุดเชื่อมต่อจะอยู่ใต้ชิ้นส่วนอิเล็กทรอนิกส์
    ส่วนที่ติดกับพื้นผิวแผงวงจรและมีจำนวนจุดเชื่อมต่อจำนวนมาก ทำให้เทคโนโลยีแบบ BGA
    ต้องการความแม่นยำในการวางชิ้นส่วนอิเล็กทรอนิกส์สูง

2.  เทคโนโลยีแบบ IMT (Insertion Mounted Technology)
    เป็นเทคโนโลยีการประกอบชิ้นส่วนอิเล็กทรอนิกส์ โดยการเสียบไปในช่องของแผงวงจรพิมพ์
    (PCB) ซึ่งเทคโนโลยีนี้ นิยมในการผลิตผลิตภัณฑ์ที่ไม่มีข้อจำกัดในเรื่องพื้นที่ โดยปกติ
    ชิ้นส่วนอิเล็กทรอนิกส์ของผลิตภัณฑ์ที่ใช้เทคโนโลยี IMT ในการประกอบ
    จะเป็นชิ้นส่วนที่มีราคาที่ต่ำกว่าเมื่อเทียบกับชิ้นส่วนผลิตภัณฑ์ที่ใช้เทคโนโลยี SMT

3.  เทคโนโลยีแบบ COB (Chip on Board)
    เป็นเทคโนโลยีที่ประกอบต่อเชื่อมอุปกรณ์วงจรรวมแบบไม่มีตัวถัง (Bare IC)
    เข้ากับแผงวงจรพิมพ์โดยตรง
    เทคโนโลยีประเภทนี้จะเป็นที่นิยมสำหรับผลิตภัณฑ์ที่มีข้อจำกัดในด้านพื้นที่การประกอบผลิตภัณฑ์อิเล็กทรอนิกส์
    ด้วยเทคโนโลยีแบบ COB จะทำให้ต้นทุนการผลิตต่ำกว่า
    เมื่อเปรียบเทียบกับต้นทุนการผลิตผลิตภัณฑ์ใช้อุปกรณ์วงจรรวมแบบที่มีตัวถังสำเร็จแล้ว
    (Package IC) ซึ่งจะเป็นชิ้นส่วนที่มีขนาดใหญ่กว่าและราคาสูงกว่า
    ในสายการผลิตด้วยเทคโนโลยี COB นี้ทางบริษัทฯ
    ได้มีการพัฒนาเพิ่มขบวนการเชื่อมต่อด้วยลวดทองคำกับผลิตภัณฑ์ที่มีมูลค่าสูง
    จากเดิมที่เป็นการเชื่อมต่อด้วยลวดอลูมิเนียมเพียงอย่างเดียว

ปัจจุบัน บริษัทฯ มีโรงงานผลิตทั้งหมด 4 แห่ง แต่ละโรงงานมีกำลังการผลิตรวม ดังต่อไปนี้

+-----------------------+----------+----------+----------+----------+
| กำลังการผลิต (หน่วย:     | 2549     | 2550     | 2551     | 2552     |
| จุดต่อปี)                |          |          |          |          |
+-----------------------+----------+----------+----------+----------+
|   โรงงานแห่งที่ 1        |          |          |          |          |
|   (แจ้งวัฒนะ)           |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 309      | 323      | 598      | 648      |
|                       | ,657,600 | ,830,500 | ,187,340 | ,366,923 |
+-----------------------+----------+----------+----------+----------+
|   - การใช้กำลังการผลิต   | 288      | 297      | 418      | 259      |
|                       | ,465,946 | ,119,924 | ,627,545 | ,387,446 |
+-----------------------+----------+----------+----------+----------+
|   โรงงานแห่งที่ 2        |          |          |          |          |
|   (บางกะดี)            |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 1,703    | 2,301    | 3,402    | 3,535    |
|                       | ,116,800 | ,128,719 | ,338,538 | ,663,333 |
+-----------------------+----------+----------+----------+----------+
|   - การใช้กำลังการผลิต   | 1,448    | 1,847    | 2,292    | 2,188    |
|                       | ,576,398 | ,466,242 | ,363,639 | ,560,279 |
+-----------------------+----------+----------+----------+----------+
|   โรงงานแห่งที่ 3        |          |          |          |          |
|   (เทียนจิน)            |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 154      | 388      | 562      | 560      |
|                       | ,828,800 | ,766,090 | ,589,390 | ,720,323 |
+-----------------------+----------+----------+----------+----------+
|   - การใช้กำลังการผลิต   | 58       | 63       | 176      | 119      |
|                       | ,809,577 | ,091,009 | ,117,371 | ,116,864 |
+-----------------------+----------+----------+----------+----------+
| รวม                   |          |          |          |          |
+-----------------------+----------+----------+----------+----------+
|   - กำลังการผลิตเต็มที่    | 2,167    | 3,013    | 4,563    | 4,744    |
|                       | ,603,200 | ,725,310 | ,115,268 | ,750,578 |
+-----------------------+----------+----------+----------+----------+
|   - การใช้กำลังการผลิต   | 1,795    | 2,207    | 2,887    | 2,567    |
|                       | ,851,921 | ,677,175 | ,108,555 | ,064,590 |
+-----------------------+----------+----------+----------+----------+
|   อัตราการใช้กำลังการผลิต | 83%      | 73%      | 63%      | 54%      |
+-----------------------+----------+----------+----------+----------+

กำลังการผลิตเต็มที่คำนวณจากการทำงานอาทิตย์ละ 6 วัน วันละ 3 กะ กะละ 7 ชั่วโมง
โดยทั่วไปในการผลิตผลิตภัณฑ์ของบริษัทฯ จะมีส่วนที่จะต้องไม่ใช้เครื่องจักรในการผลิต
ซึ่งในส่วนดังกล่าวนี้บริษัทฯ จะใช้แรงงานคนเป็นหลักในการประกอบ
ดังนั้นการวัดอัตราการใช้กำลังการผลิตข้างต้นจะเป็นการวัดเฉพาะการใช้กำลังการผลิตของเครื่องจักรเท่านั้น

2.  การจัดหาวัตถุดิบ

วัตถุดิบหลักที่ใช้ในการผลิตของบริษัทฯ จะสั่งซื้อจากต่างประเทศโดยนำเข้าจากหลายประเทศ เช่น
เดนมาร์ก สิงคโปร์ ฮ่องกง ญี่ปุ่น และสหรัฐอเมริกา เป็นต้น บริษัทฯ
ให้ความสำคัญในการจัดหาวัตถุดิบและชิ้นส่วนอิเล็กทรอนิกส์เป็นอย่างมาก
เนื่องจากการบริหารจัดการที่ดีด้านการจัดหาวัตถุดิบทั้งในด้านราคาและระยะเวลาในการจัดหาจะทำให้บริษัทฯ
สามารถรับคำสั่งซื้อจากลูกค้าและดำเนินการผลิตได้อย่างต่อเนื่อง

ในขณะเดียวกัน บริษัทฯ ได้ให้ความสำคัญในการจัดหาโดยสำนักงานจัดหาวัตถุดิบมีอยู่ที่ประเทศ
เดนมาร์ก จีน และไทย ส่วนหน่วยงานจัดซื้อกลางอยู่ที่ประเทศไทย
โดยจัดทำรายการชิ้นส่วนและวัตถุดิบที่ต้องการใช้ในโครงการต่างๆ ให้กับผู้แทนจำหน่ายชิ้นส่วนวัสดุ
ที่บริษัทฯ คาดว่าจะสามารถหาชิ้นส่วนที่ต้องการได้ ทั้งนี้
การอนุมัติสั่งซื้อวัตถุดิบจะอยู่ในความรับผิดชอบของหน่วยงานจัดซื้อกลางในประเทศไทย
และจะตัดสินใจเลือกซื้อโดยตรงกับผู้จัดจำหน่ายหรือสั่งซื้อผ่านทางสำนักงานขายที่เป็นตัวแทน
ขึ้นอยู่กับเงื่อนไข ราคา และผลงานของผู้ขายเป็นสำคัญ
โดยทั้งนี้ได้จัดให้มีการแข่งขันด้านราคาผ่านทางคอมพิวเตอร์ ในอนาคตบริษัทฯ
มีนโยบายที่จะจัดซื้อชิ้นส่วนวัสดุที่สามารถหาได้ทั้งในและต่างประเทศโดยพิจารณาการแข่งขันด้านราคาและคุณภาพเป็นสำคัญต่อไป

สัดส่วนการนำเข้าวัตถุดิบจากต่างประเทศ ต่อการซื้อจากผู้ผลิตในประเทศ มีดังนี้

  ------------------- --------- ------- --------- -------- --------- ------- --------- -------
  วัตถุดิบ               2549              2550               2551              2552      

                      ล้านบาท    ร้อยละ   ล้านบาท    ล้านบาท   ร้อยละ     ร้อยละ   ล้านบาท    ร้อยละ

  นำเข้าจากต่างประเทศ   3,660.2   85.7    2,601.4   82.3     4,598.2   89.4    3,694.4   89.7

  ซื้อจากผู้ผลิตในประเทศ   608.9     14.3    557.7     17.7     543.4     10.6    426.0     10.3

  รวม                 4,269.1   100.0   3,159.1   100.0    5,141.6   100.0   4,120.4   100.0
  ------------------- --------- ------- --------- -------- --------- ------- --------- -------

การจัดหาชิ้นส่วนอิเล็กทรอนิกส์ในปี 2552
พบว่าผลกระทบจากวิกฤติการณ์ตลาดโลกทำให้ความต้องการของตลาดลดลง
ทำให้การได้มาของวัตถุดิบเป็นไปโดยไม่ยากลำบากนักในช่วงครึ่งปีแรก
จนกระทั่งกลางปีความต้องการของตลาดและลูกค้ามีสูงมากขึ้นมาก แต่กำลังการผลิตของโรงงานผลิต
อุปกรณ์อิเล็กทรอนิกส์ อุปกรณ์กึ่งตัวนำยังคงมีจำกัด เนื่องจากได้ลดกำลังการผลิตลงในปลายปี 2551
ตามสภาวะตลาดในขณะนั้น
ด้วยกำลังการผลิตที่ไม่เพียงพอทำให้ระยะเวลาในการนำส่งอุปกรณ์อิเล็กทรอนิกส์ อุปกรณ์กึ่งตัวนำ
นั้นนานขึ้น ทำให้เกิดสภาวะการขาดแคลนและส่งผลกระทบต่อการได้วัตถุดิบมาใช้ในการผลิต บริษัทฯ
ได้หาทางแก้ไขปัญหาและสามารถทำได้ดีในระดับหนึ่งจึงสามารถส่งสินค้าให้กับลูกค้าได้ บริษัทฯ
ได้วิเคราะห์ข่าวสารและเห็นว่าตลาดอุปกรณ์อิเล็กทรอนิกส์ อุปกรณ์กึ่งตัวนำบางประเภท
ยังคงใช้เวลานานในการได้มาเช่นเดิม จึงทำการซื้อล่วงหน้านานขึ้น
ส่วนเรื่องราคาน้ำมันนั้นมีราคาเปลี่ยนแปลงตามสภาวะความต้องการของตลาด
ช่วงต้นปีราคาลดลงและค่อยๆปรับสูงขึ้นเรื่อยๆ
ส่งผลถึงให้ต้นทุนด้านการขนส่งสูงขึ้นตามลำดับอย่างไม่สามารถหลีกเลี่ยงได้

ทั้งนี้ บริษัทฯ ยังคงให้ความสำคัญในการร่วมมือกับคู่ค้าที่สำคัญ (Key Supplier)
ในด้านการจัดเตรียมสินค้าคงคลังโดยใช้ระบบการบริหารจัดการโดยคู่ค้า (Vendor Managed
Inventory – VMI) เพิ่มมากขึ้น

3.  ผลกระทบต่อสิ่งแวดล้อม

การประกอบธุรกิจของบริษัทฯ จำเป็นต้องใช้ตะกั่วในการเชื่อมอุปกรณ์อิเล็กทรอนิกส์ต่างๆ
เข้ากับแผ่นวงจรพิมพ์ ดังนั้นจะเกิดของเสียจากกระบวนการผลิต ได้แก่ เศษตะกั่ว
และไอจากการบัดกรี ซึ่งบริษัทฯ ได้มีการกำจัดวัสดุที่เหลือจากการผลิต
โดยได้ให้บริษัทที่ได้รับการอนุญาตจากกรมโรงงาน
กระทรวงอุตสาหกรรมมานำกากของเสียดังกล่าวไป ส่วนไอจากการบัดกรี บริษัทฯ
มีการวางท่อเพื่อดูดไอจากการบัดกรีตั้งแต่เริ่มลงทุนในโรงงาน
โดยไอจากการบัดกรีจะถูกดูดแล้วนำไปผ่านการกรองก่อนที่จะปล่อยออก นอกจากนี้
แผ่นวงจรที่ได้บัดกรีแล้วจะต้องนำไปผ่านกระบวนการทำความสะอาดแผงวงจรก่อนนำเข้าสู่สายการผลิตต่อไป
โดยน้ำที่ใช้ล้างแผ่นวงจรสำหรับโรงงาน 1 จะถูกนำไปบำบัดก่อนปล่อยออกสู่สาธารณะ ส่วนโรงงาน
2 จะถูกรับไปบำบัดโดยสวนอุตสาหกรรม ทั้งนี้ บริษัทฯ
ไม่เคยมีรายจ่ายอย่างมีนัยสำคัญในเรื่องการควบคุมรักษาสิ่งแวดล้อม
อีกทั้งไม่เคยมีกรณีพิพาททางด้านสิ่งแวดล้อม

บริษัทฯ มีการประสานงานร่วมกับเจ้าหน้าที่กลุ่มงานอาชีวะสุขศาสตร์และนิรภัย กรมอนามัย
กระทรวงสาธารณสุข
ในการติดตามและจัดทำรายงานผลการตรวจวัดคุณภาพสิ่งแวดล้อมอย่างต่อเนื่องเพื่อยืนยันว่าคุณภาพสิ่งแวดล้อมภายในบริษัทฯ
ได้รับการควบคุมสอดคล้องกับข้อกฎหมายอยู่ตลอดเวลาและมีคณะกรรมการ EMS Committee
(Environmental Management System Committee)
ซึ่งทำหน้าที่ดูแลระบบการจัดการสิ่งแวดล้อม เพื่อลดปัญหามลภาวะและสร้างคุณภาพชีวิตที่ดีแก่พนักงาน
รวมทั้งชุมชนและสังคม โดยมีตัวอย่างของผลงานคือ
การปรับปรุงกระบวนการทำความสะอาดแผงวงจรจากสารละลายที่มีสารซีเอฟซีเป็นองค์ประกอบมาเป็นน้ำที่มีค่าเป็นกลางทางไฟฟ้าแทน
และการนำสารทดแทนตะกั่วเข้ามาใช้ในขบวนการผลิต (Lead Free)

นอกจากนี้ ในปี 2545 บริษัทฯ ได้รับการรับรองระบบการจัดการสิ่งแวดล้อมตามมาตรฐาน
ISO14001:1996 จากสถาบัน AJA และในปี 2548 โรงงานทั้งสองแห่งของบริษัทฯ
ในประเทศไทยได้รับการรับรองระบบการจัดการสิ่งแวดล้อมตามมาตรฐาน ISO14001:2004

3.  งานที่ยังไม่ได้ส่งมอบ

- ไม่มี -